‘આજે વિશ્ર્વભરમાં આતંકવાદ સહિતની અનેક સામાજિક, આર્થિક સમસ્યાઓએ એવો તો ભરડો લીધો છે કે તેમાં માનવકલ્યાણની ભાવના જ નષ્ટપ્રાય થવા માંડી છે. વિશ્ર્વને ધર્મના માર્ગે ચાલીને વિશ્ર્વકલ્યાણની વાત કરનારો આપણો દેશ ભારત જ વિશ્ર્વમાં શાંતિ અને કલ્યાણના માર્ગે લઈ જઈ શકશે. સમર્થ અને શક્તિશાળી ભારત જ સમગ્ર વિશ્ર્વનું કલ્યાણ કરી શકશે.’ આ શબ્દો છે રાષ્ટ્રીય સ્વયંસેવક સંઘના પ.પૂ. સરસંઘચાલક મા. ડૉ. મોહનજી ભાગવતના. નાગપુરમાં યોજાયેલા વિશ્ર્વસંઘના શિક્ષાવર્ગના સમાપન કાર્યક્રમમાં તેઓ વિશ્ર્વના ૧૩ દેશોના સ્વયંસેવકોને સંબોધિત કરી રહ્યા હતા.